stanford-oval/wikipedia huggingface dataset:
איפרא הורמיז
ביוגרפיה > יורשת העצר

לאחר מותו של הורמיזד השני (סביבות 302–309), בנו אדור נרשה (אנ') (סביבות 309–309) ירש אותו, אך לאחר זמן מה הוא הודח ונהרג על ידי אצילים. לאחר מכן עיוורו אצילים את בנו השני של הורמיזד ובנו השלישי שנקרא הורמיזד (אנ') נכלא. הוא נמלט מהכלא זמן קצר לאחר מכן ומצא מקלט באימפריה הרומית. בעקבות כך, כס המלכות של האימפריה הסאסאנית ניתן לבנו שטרם נולד של הורמיזד על ידי אשתו איפרא הורמיז, ולימים גדל והפך לשפור השני (סביבות 309–379 ).
הערות שוליים

↑  רש"י, מסכת נדה, דף כ', עמוד ב', ד"ה הורמיז
↑  תלמוד בבלי, מסכת תענית, דף כ"ד, עמוד ב'
↑  ישעיהו גפני, "לחקר הכרונולוגיה התלמודית באיגרת רב שרירא גאון", ציון נב, א (תשמ"ז / 1987), עמ' 14 (המאמר זמין לצפייה במאגר JSTOR לאחר הרשמה).
| --- | --- |
בקרת זהויות :  NLI: 987012659670805171
דייוויד רייך

| --- | --- |
אין תמונה חופשית
 לידה:  14 ביולי 1974 (בן 50) וושינגטון די. סי., ארצות הברית 
 שם לידה:  David Emil Reich 
 ענף מדעי:  גנטיקה, גנטיקה של אוכלוסיות 
 מקום לימודים:  אוניברסיטת הרווארד (1996)  אוניברסיטת אוקספורד (1999)  מכללת סיינט קתרין (אוקספורד)  הרווארד קולג' 
 מנחה לדוקטורט:  David B. Goldstein 
 מוסדות:  בית הספר לרפואה של הרווארד (2003)  המכון הרפואי הווארד יוז (2013)  מכון וייטהד  בית הספר לרפואה של הרווארד (1 ביולי 2003) 
 פרסים והוקרה:  פרס דן דוד (2017)  פרס ניוקומב קליבלנד (2010)  Nature's 10 (2015)  פרס האקדמיה הלאומית למדעים בביולוגיה מולקולרית (2019)  פרס מסרי (2021) 
 reich.hms.harvard.edu
 
דייוויד אמיל רייך (באנגלית: David Emil Reich; נולד ב-14 ביולי 1974) הוא גנטיקאי יהודי-אמריקאי שנודע במחקריו הגנטיים העוסקים באדם הקדמון, בדפוסי הנדידה שלו ובהתערבבות אוכלוסיות אדם קדומות. רייך הוא פרופסור במחלקה לגנטיקה בבית הספר לרפואה של הרווארד. רייך קיבל את פרס דן דוד במאי 2017, את פרס NAS בביולוגיה מולקולרית באפריל 2019, את מדליית דרווין-וואלאס ביוני 2019 ואת פרס מאסרי ב-2021.
לקריאה נוספת

מי אנחנו ואיך הגענו לכאן, הוצאת אוניברסיטת אוקספורד, 2018
הערות שוליים

↑  "David Reich | Genetics". genetics.hms.harvard.edu. נבדק ב-2018-01-08.
↑  Zimmer, Carl (2018-03-20). "David Reich Unearths Human History Etched in Bone". The New York Times. נבדק ב-2018-03-20.
↑  Rincon, Paul (11 באפריל 2018). "How ancient DNA is transforming our view of the past". BBC. נבדק ב-11 באפריל 2018. {{cite web}}:  (עזרה)
↑  ScienceNews.org - 'Hybrid-Driven Evolution: Genomes show complexity of human-chimp split: Not only did the evolutionary parting of human from chimpanzee ancestors occur more recently than had been indicated by previous data, but it also played out over an extended period during which forerunners of people and chimps interbred', Bruce Bower, Science News (May 20, 2006)
↑  Patterson, N.; Richter, D. J.; Gnerre, S.; Lander, E. S.; Reich, D. (2006). "Genetic evidence for complex speciation of humans and chimpanzees". Nature. 441 (7097): 1103–1108. Bibcode:2006Natur.441.1103P. doi:10.1038/nature04789. PMID 16710306.
↑  Chakravarti, Aravinda (24 בספטמבר 2009). "Tracing India's invisible lthreads" (PDF). Nature (News & Views). אורכב מ-המקור (PDF) ב-2015-09-03. נבדק ב-2019-10-19. {{cite news}}:  (עזרה)
↑  Elie Dolgin (2009), Indian ancestry revealed. The mixing of two distinct lineages led to most modern-day Indians, Nature News
↑  https://reich.hms.harvard.edu/sites/reich.hms.harvard.edu/files/inline-files/2007_NG_Haiman_colorectal_and_prostate.pdf
↑   ניר חסון, קסם או מלכודת? הדנ"א מחולל מהפכה בחקר העבר, באתר הארץ, 20 באוקטובר 2019
| --- | --- |
בקרת זהויות :  NLI: 987007396440905171  PLWABN: 9810606591605606  GND: 1162549432  ISNI: 0000 0003 5141 8514  LCCN: n2016189439  NKC: jo20191025226  ORCID: 0000-0002-7037-5292  SUDOC: 227364732  VIAF: 20147905347679092895   WorldCat (עם VIAF): 20147905347679092895
השתתפות המגזר הפרטי בפשעי הנאצים

השתתפות המגזר הפרטי בפשעי הנאצים במהלך מלחמת העולם השנייה והשואה הייתה נרחבת וכללה שימוש רב ונרחב בעבודות כפייה בגרמניה הנאצית ובשטחים שכבשה באירופה.
בין הפשעים איתם שיתף פעולה המגזר הפרטי (אנ') ניתן למנות החרמת רכוש מיהודים, "העסקת" אנשים בעבודת כפייה, הובלת אנשים למחנות ריכוז ומחנות השמדה נאצים באמצעות רכבות.
עם זאת, חברות רבות טענו לאחר תום מלחמת העולם השנייה כי הן היו קורבנות לטוטליטריות נאצית, וכי השתתפות בפשעי הנאצים נכפתה עליהם.
אריזציה

תאגידים רבים השתתפו בתהליך האריזציה שהונהגה על ידי ממשלת גרמניה הנאצית. כחלק מהתהליך, יהודים רבים פוטרו ורוכשם הוחרם. בנוסף לכך, בנקים גרמניים סייעו לממשלה להשתלט על חברות יהודיות רבות (וזאת על אף שמרבית העסקאות הללו לא היו רווחיות עבור הבנקים). בעקבות סיפוח אוסטריה לגרמניה הנאצית, סיפוח חבל הסודטים לגרמניה הנאצית והפלישה לפולין דחפו הבנקים הגרמניים להשתלטות ממשלתית על החברות היהודיות גם במדינות אלו (וזאת תוך שיתוף פעולה אדוק עם הגסטפו).
בנובמבר 1941 נצטוו חברות הביטוח לדווח על נכסיהם של יהודים שהיגרו או גורשו ולהעביר את הכסף שלהם ואת הנכסים לרשות המדינה. החברות התלוננו כי אין ברשותן מספיק כוח אדם לבצע זאת אך בפועל לא התנגדו להחרמת הרכוש היהודי.
מלבד זאת, חברות רבות עסקו לאס אס למכור זהב ורכוש אחר שהוחרם מיהודים שהגיעו למחנות הריכוז וההשמדה ברחבי אירופה. דויטשה בנק ובנק דרזדנר הלבינו לפחות כ-744 קילוגרם של זהב שהיה שייך ליהודים. מלבד זאת, דויטשה בנק היה מעורב ב-363 החרמות רכוש של יהודים עד 1938. במהלך המלחמה, השתלט דויטשה בנק על בנקים אחרים שנפלו לידי השליטה הגרמנית בזמן ההחזקה במדינות מזרח אירופה, הבנק גם סיפק שירותי בנקאות לגסטפו והלווה את הכספים ששימשו לבניית מחנה אושוויץ ואת מתקני חברת הכימקלים אי גה פארבן שהוקמו בצמוד למחנה.
עבודת כפייה

החל מ-1941, חברות במגזר הפרטי שכרו אסירים ממחנות ריכוז לפרויקטים של החברות תחת עבודת כפייה. הדוגמה הידועה ביותר היא המפעל של חברת אי גה פארבן באושוויץ מונוביץ. על פי ההערכות, כ-35,000 אסירים יהודים ולא-יהודים נאלצו לעבוד שם, מתוכם מתו במהלך המלחמה כ-25,000. חברות אחרות שעשו שימוש מרכזי היו משפחת קרופ, הוגו בוס, פולקסווגן (בחברה פולקסווגן למשל בתקופת המלחמה, היוו עובדי כפייה יהודים ארבעה מכל חמישה עובדים בה).
תביעות ומשפטי נירנברג

אנשים וחברות במגזר הפרטי התמודדו לאחר כניעת גרמניה הנאצית עם תביעות רבות על מעשיהם הפסולים. שלושה ממשפטי נירנברג הנוספים (משפט פליק, משפט אי גה פארבן ומשפט קרופ) התעסקו בהשתתפות המגזר הפרטי בפשעי המלחמה של גרמניה הנאצית. במשפטי פליק ומשפט אי גה פארבן קיבלו השופטים את מרבית הטענות של מרבית הנאשמים בדבר ההכרח בשימוש בעבודות הכפייה.
אלו שכן הורשעו ונכנסו לכלא, שוחררו על ידי הנציב העליון של ארצות הברית בגרמניה, ג'ון ג'יי מקלוי עד 1951 ומרבית הנכסים שהוחרמו מהתעשיינים הגרמנים הוחזרו להם. רבים מאנשי העסקים שהורשעו במשפטים אלו חזרו לעולם העסקי.
במשפט שהתרחש עשרות שנים לאחר המלחמה, הוכח כי פורד גרמניה (אשר העניקה להיטלר מענק סמלי של כ-35 אלף רייכסמארק לקראת יום ההולדת ה-50 שלו) קיבלה דיווידנד של כ-60 אלף דולרים בסיום המלחמה על רווחיה בגרמניה בין השנים 1943 ל-1945 וזאת בנוסף לכ-1.1 מיליון דולר שקיבלו מממשלת ארצות הברית כפיצוי על כך שהצבא האמריקאי הפציץ את מפעלי החברה, מלבד פורד גרמניה, גם ג'נרל מוטורס גרמניה קיבלה מהממשלה האמריקאית פיצויים על סך 32 מיליון דולרים.
הערות שוליים

↑  קינן כהן‏, שלדים מתחת למכסה המנוע, באתר וואלה, 21 באפריל 2020
איוון קורנחו

| --- | --- |
אין תמונה חופשית
 לידה:  2004 (בן 20 בערך) ארצות הברית ריברסייד, קליפורניה 
 מוקד פעילות:  ארצות הברית 
 תקופת הפעילות:  מ-2021
 עיסוק:  זמר ‏•‏‏ גיטריסט
 סוגה:  מוזיקה מקסיקנית אזורית 
 שפה מועדפת:  אנגלית, ספרדית 
 חברת תקליטים:  מנזנה רקורדס
 אתר רשמי
 פרופיל ב-IMDb
 
איבן קורנחו (באנגלית: Ivan Cornejo; נולד ב-2004 בריברסייד, קליפורניה) הוא זמר-יוצר מוזיקה מקסיקנית אזורית אמריקאי.
קריירה

אלבום הבכורה של קורנג'ו, Alma Vacia, הגיע למקום השני במצעד האלבומים המקסיקניים האזוריים של בילבורד בארצות הברית ולמקום השביעי במצעד האלבומים הלטיניים. האלבום מכר 7,000 יחידות שקולות לאלבומים והגיע למקום ה-156 במצעד בילבורד 200, ונשאר בעשירייה הפותחת של מצעד האלבומים המקסיקנים האזוריים במשך 35 שבועות. כתיבת השירים שלו אפשרו לו להגיע לפסגת מצעד כותבי השירים הלטיניים של בילבורד באוקטובר 2021. Alma Vacia הוכתר כאחד האלבומים הטובים ביותר של 2021 על ידי "הניו יורק טיימס". הסינגל "Está Danada", הפך לוויראלי בטיקטוק בספטמבר 2021. הוא הגיע למקום ה-61 במצעד הבילבורד הוט 100, השיר המקסיקני האזורי השני במצעד ההוט 100.
אלבום האולפן השני שלו, Dañado, הגיע למקום הראשון במצעד האלבומים המקסיקנים האזוריים ביוני 2022. האלבום מכר 8,000 יחידות שוות ערך לאלבומים, עם 11.9 מיליון השמעות של שירי האלבום, בעוד שהוא הגיע למקום הרביעי במצעד האלבומים הלטיניים. האלבום גם הגיע למקום ה-28 במצעד בילבורד 200. נכון לחודש מאי 2023, הוא צבר כ-1.1 מיליארד השמעות בפלטפורמות הסטרימינג.
ב-19 ביולי 2024 הוציא לאור אל אלבומו השלישי, Mirada.
דיסקוגרפיה

2021: Alma Vacía
2022: Dañado
2024: Mirada
פרסים ומועמדויות

| שנה | פרס | קטגוריה | עבודה | תוצאה | סימוכין |
| --- | --- | --- | --- | --- | --- |
| 2022 | פרסי המוזיקה הלטינית של בילבורד | תגלית השנה |  | זכייה |  |
| 2022 | פרסי המוזיקה הלטינית של בילבורד | האמן המקסיקני האזורי של השנה, סולו |  | מועמדות |  |
| 2022 | פרסי המוזיקה הלטינית של בילבורד | האלבום המקסיקני האזורי של השנה | Alma Vacía | זכייה |  |
| 2024 | פרס המוזיקה האמריקאית הלטינית | אמן אזורי מקסיקני אהוב |  | מועמדות |  |
הערות שוליים

↑  Billboard’s 21 Under 21: See Who Made the 2023 List, בילבורד, ‏15 במאי 2023 (באנגלית אמריקאית)
↑  Griselda Flores, Ivan Cornejo’s Captivating ‘MIRADA’ Has Arrived: Stream It Now, Billboard, ‏2024-07-19 (באנגלית אמריקאית)
↑  Cobo, Leila (2022-09-30). "Bad Bunny Wins Big at 2022 Billboard Latin Music Awards: Complete Winners List". Billboard (באנגלית אמריקאית). ארכיון מ-2022-10-14. נבדק ב-2022-09-30.
↑  Karol G and Feid Dominate at the 2024 Latin American Music Awards (Complete Winners List), Variety, ‏26 באפריל 2024
| --- | --- |
בקרת זהויות :  MusicBrainz: 81a9fcc1-a954-4749-90d8-5a39001d18ad
שחרית (שפה)

| --- | --- |

שפות דרום-ערב המודרניות, בעומאן ובתימן; שחרית בכחול
 מדינות:  עומאן
 דוברים:  59,000 (2001–2011)
 משפחה:  שפות אפרו-אסיאתיות שפות שמיות שמיות דרומיות דרום-ערביות מודרניות שחְרית
 קוד שפה:  ISO 639-3: קוד shv   גלוטולוג: sheh1240   ELP: קוד Jibbali
 קוד ISO 639-3:  shv 
 ראו גם:  שפה • כתב • רשימת שפות
 
שֵחְרית (شحرية שחְרִיה), הידועה גם בשם גִ'בָּאלִי (جبالية גִ'בָּאלִיה, "הררית" בערבית עומאנית), היא שפה שמית מתת-המשפחה של שפות דרום-ערב המודרניות, המצויה בסכנת הכחדה. היא מדוברת בפי אוכלוסייה קטנה של תושבים ילידים בעיירות החוף, בהרים וברמות הפראיות מסלאלה, הממוקמת במחוז זוֹפַר בדרום-מערב עומאן.
סקירה כללית

שחְרית נקראת גם בשמות רבים אחרים בפי קבוצות שונות: גִ'בּאלי, גֵבְּלֵת, שֵרֵת, שֵחְרִי, שַאוּרי, שַחַרי, אֵחְכּילי, קַרָאװִּי וגַרָאװִּי).
ניתן להבחין בין ניבים שונים מעט זה מזה של השפה: ניב גִ'בּאלי המערבי, ג'באלי המרכזי וג'באלי המזרחי. כיוון שהניבים דומים מאוד זה לזה ובעלי מובנות הדדית גבוהה, ניתן לתאר את שחרית כרצף-ניבים (dialect continuum). ניב קטן נוסף הוא זה שמשמש את 100–150 תושבי האי אל-חלּאנייה, באיי ח'ורייה מורייה מדרום לעומאן, המכוּנֶה לעיתים "בייבי ג'באלי".
דוברי השפה חיים בדרך כלל אורח חיים נוודי-למחצה, ומגדלים פרות וגמלים בהרים.
כמו רוב דוברי שפות דרום-ערב המודרניות בעומאן ובתימן, דוברי שחרית רבים הם דו-לשוניים: שחרית וניב אחד או יותר של ערבית, במיוחד הניב הט'פארי (זופרי).[דרוש מקור]
שחרית היא בעיקר שפה מדוברת, וחסרת מסורת של כתיבה פרטית או ציבורית בשפה.[דרוש מקור] לחץ מצד הערבית גרם לשינויים רבים בשחרית, עד כדי כך שבקרב דוברים צעירים ניכר דקדוק שונה משמעותית.[דרוש מקור]
פונולוגיה > עיצורים

עיצורים בסוגריים מסמנים אלופונים או הגייה חלופית בניבים מסוימים.
|  |  | שִפְתִיִים | בין-שיניים | מכתשיים> חוד-לשוניים | מכתשיים> צדיים | בתר-מכתשיים/ חכיים>  | בתר-מכתשיים/ חכיים> שורקים | וילוניים | ענבליים | לועיים | סדקיים |
| --- | --- | --- | --- | --- | --- | --- | --- | --- | --- | --- | --- |
| אפיים | אפיים | m |  | n |  |  |  |  |  |  |  |
| סותמים | אטומים |  |  | t |  |  |  | k |  |  | (ʔ) |
| סותמים | קוליים | b |  | d |  | (ɟ) |  | ɡ |  |  |  |
| סותמים | מסודקים/נחציים |  |  | tˀ~tʼ |  |  |  | kˀ~kʼ |  |  |  |
| חוככים | אטומים | f | θ | s | ɬ | ç | ʃ |  | χ | ħ | h |
| חוככים | קולִיים |  | ð | z | (ɮ) | (ʝ) |  |  | ʁ | ʕ |  |
| חוככים | מסודקים/נחציים |  | ðˀ~ðʼ | sˀ~s’ | ɬˀ~ɬʼ | (çˀ~çʼ) | ʃˀ~ʃʼ |  |  |  |  |
| רוטטים | רוטטים |  |  | r |  |  |  |  |  |  |  |
| מקורבים | מקורבים |  |  |  | l | j |  | w |  |  |  |
העיצור הפונמי /ɡ/ עשוי להיות מבוטא מחונכך – [ɟ] או [ɡʲ] – בניבי ג'באלי המרכזי וג'באלי המזרחי. בג'באלי המערבי העיצור מבוטא [dʒ].
[çˀ~çʼ] הוא אלופון נדיר של הפונמה /kˀ/. הוא גם בדרך כלל מבוטא [ʃˀ~ʃʼ] ידי רוב דוברי השפה.
[ɮ] הוא אלופון של /l/.
[ʝ] הוא אלופון של /ɡ/, ועשוי להיות מבוטא לחלופין [ʝ], [ʒ] או [ɟ].
[ʔ] מתממש בדרך כלל רק בסוף מילה, ולא נחשב פונמי.
פונולוגיה > תנועות

בשחרית יש 8 תנועות, הכוללות את מערכת התנועות השמית הרגילה של i-u-a, בנוסף לתנועה מרכזית (שווא) ולתנועות מתוחות (מוגבהות) ורפויות (מונמכות).
לא ברור מה מעמדו של אורך התנועה.
|  | קדמיות | מרכזיות | אחוריות |
| --- | --- | --- | --- |
| סגורות | i |  | u |
| חצי-סגורות | e | ə~[ɪ] | o |
| חצי-פתוחות | ɛ | ə~[ɪ] | ɔ |
| פתוחות |  | a |  |
כאשר /ə/ מופיעה בסביבה מוטעמת, היא יכולה להתממש באלופון [ɪ].
דקדוק

שמות עצם
שמות העצם בשחרית משתמשים בסמנים דקדוקיים הייחודיים לשפות דרום-ערב המודרניות, בעירוב עם סמני שם-עצם שקיימים גם בערבית ובשפות אתיופיות.
מין דקדוקי: שמות עצם נושאים מין דקדוקי זכר או נקבה. סמני המין הנקביים הנפוצים הם סופית "-(תנועה)ת" (V)t- או סופית "-ה" h-, כמו בערבית ובערבית.
מספר: בשמות עצם יש רק יחיד ורבים, ואין זוגי, כך שמשתמשים במקום זאת בסופית של הספרה 2 עצמה.[דרושה הבהרה] כינויי הגוף הזוגיים כבר אינם בשימוש בקרב הנוער, המשתמשים במקומם בכינויי הגוף ברבים.[דרוש מקור]
פעלים
נטיית הפועל: לפעלים הרגילים יש שתי קבוצות נטייה, ובנוסף נטייה שונה לפרפקט (אספקט מושלם), לאימפרפקט (בלתי מושלם) ולמודוס הסוביונקטיב (תילוי).
סדר המילים: משפטים פועליים תמיד מוחפיעים בסדר פועל–נושא–מושא (VSO) או נושא–פועל–מושא (SVO). אם הנושא הוא כינוי גוף פרוד, הוא בא לפני הפועל.
בניינים: יש בשפה ארבעה בניינים – אינטנסיבי-קונָטיבי (לפעול במתכוון, בדומה לבניין פע ّל בערבית), גורם (קוזטיבי), חוזר (רפלקסיבי) עם תוֹכית "ת" -t- (כמו בניין אפתעל בערבית), וגורם-חוזר (קוזטיבי-רפלקסיבי). בזמן עתיד, התחילית הפועלית "חְ-/חַ-" חוברת לצורת הסוביונקטיב, בדומה לחלק מניבי הערבית המודרנית.[דרוש מקור]
לפעלים עם עיצורים גרוניים יש תבנית משלהם.[דרושה הבהרה]
שם המספר
מספרים מונים: שמות המספר "1" ו-"2" משמשים כשמות תואר. כמו בכל השפות השמיות, חל היפוך במין הדקדוקי במספרים בין "3" ל-"10": המספרים שנראים כזכריים למעשה מונים שמות עצם בנקבה (כמו בעברית: "שלוש בנות"), ואילו המספרים הנראים כנקביים למעשה מונים שמות עצם בזכר (כמו בעברית "שלושה בנים"); ההתאם במין חוזר לסדרו במספרים 11–19.
ספירת בעלי חיים מציגה מקרה מיוחד החורג מהערבית, במקום זאת באמצעות מערכת בדואית עתיקה, שבה מעל 13, שם העצם יכול להופיע ברבים או ביחיד.[דרוש מקור]
כתב

פרק זה לוקה בחסר. אנא תרמו לוויקיפדיה ו.
אוצר מילים לדוגמה

בטבלה להלן כמה דוגמאות של מילים וביטויים בשחרית בהשוואה לערבית חג'אזית ובתרגום לעברית.
| המילה/הביטוי בשחרית | בערבית חג'אזית | תרגום לעברית |
| --- | --- | --- |
| يل اغمدك ؟ | كيف امسيت ؟ | ערב טוב; איך הערב שלך? (מילולית "איך העברת את הערב?") |
| يل اصبحك؟ | كيف اصبحت ؟ | בוקר טוב; איך הבוקר שלך? (מיל' "איך העברת את הבוקר?") |
| خبور ؟ | أخبارك ؟ | מה שלומך? מה חדש? מה העניינים? (מיל' "חדשותיך?") |
| خبور خار | أخبار خير | חדשות טובות |
| هت من حون ؟ | أنت من وين؟ | מאיפה את/ה? |
| هت مون ؟ | أنت مين؟ | מי את/ה? |
| لشعسورك | أحبك | אני אוהב/ת אותך |
| عك إنه ؟ | ماذا تريد ؟ | מה אתה רוצה? (מיל' "מה תרצה?") |
| اتغد الحون ؟ | بتروح وين ؟ | לאן אתה הולך? |
| عك بي لقروبك ؟ | هل تريد مساعدة ؟ | אתה רוצה עזרה? |
| ناصون | الحين | עכשיו |
| قريرا | بكره | מחר |
| شحور | اليوم | היום |
| مغورا | بعدين | אחר כך |
| غابجوت | بنت | בת |
| مبيرا | ولد | בן/ילד |
| قيج | رجل | גבר |
| تيث | حرمة | אישה |
לקריאה נוספת

Fradkin, R. (1985). Middle East Studies Association Bulletin, 19(1), 103–104. Retrieved from https://www.jstor.org/stable/23057846
Hayward, K., Hayward, R., & Al-Tabūki, S. (1988). Vowels in Jibbāli Verbs. Bulletin of the School of Oriental and African Studies,University of London, 51(2), 240–250. Retrieved from https://www.jstor.org/stable/618210
Marie-Claude Simeone-Simelle. 1997. The Modern South Arabian Languages. In Robert Hetzron (ed.), The Semitic Languages, 378–423. London and New York: Routledge.
Moseley, C. (2010). Encyclopedia of the world's endangered languages. London: Routledge. Middle East and North Africa
Rubin, Aaron D. (2014). The Jibbali (Shaḥri) language of Oman: grammar and texts. Leiden: Brill. Print.
הערות שוליים

↑  שחרית, באתר אתנולוג (באנגלית)
| --- | --- |
בקרת זהויות :  NLI: 987007536434605171  LCCN: sh85121165
פולק הרביעי, רוזן אנז'ו

| --- | --- |

 לידה:  1043 Château-Landon, צרפת 
 פטירה:  14 באפריל 1109 (בגיל 66 בערך) אנז'ה, צרפת 
 מדינה:  ממלכת צרפת 
 מקום קבורה:  אנז'ה 
 בן או בת זוג:  ברטה ממונפור (1089–?) Ermengarde de Bourbon (1070–1075) Orengarde de Châtelaillon (21 בינואר 1076–1080) Daughter of Gautier I (1080–1087) Hildegard de Baugency (1067–1 באפריל 1070) 
 פרסים והוקרה
 הוורד המוזהב 
 
מטבעות שהוטבעו על ידי פולק
פולק הרביעי, רוזן אנז'ו (בצרפתית: Foulques IV d'Anjou;‏ 1043 – 14 באפריל 1109), המכונה le Réchin, היה הרוזן של אנז'ו משנת 1068 ועד מותו.  לכינוי שבו הוא מכונה בדרך כלל אין תרגום ודאי. פילולוגים הציעו מספר רב של הצעות שונות מאוד, כולל "מתקוטט", "גס רוח", "זעף", "עצבני" ו"הרואי". הוא צוין כ"אדם עם הרבה הרגלים ראויים לגינוי, אפילו שערורייתיים" על ידי אורדריקוס ויטליס.
ביוגרפיה > ראשית חייו

פולק, נולד ב-1043,  והיה בנם הצעיר של ז'ופרואה השני, רוזן גטינה (המכונה לפעמים אוברי), וארמנגרדה מאנז'ו. ארמנגרדה הייתה בתו של פולק השחור, רוזן אנז'ו,  ואחותו של ז'ופרואה מרטל שהקדים את פולק ואחיו ג'פרי כרוזן של אנז'ו.
ביוגרפיה > רוזן אנז'ו

כשז'ופרואה מרטל מת ללא יורשים ישירים הוא השאיר את אנז'ו לאחיינו ז'ופרואה השלישי, רוזן אנז'ו, אחיו הגדול של פולק.  פולק נלחם עם אחיו, ששלטונו נחשב כבלתי כשיר, ולכד אותו בשנת 1067.  בלחץ הכנסייה הוא שחרר את ז'ופרואה. עד מהרה נפלו שני האחים שוב לריב, ובשנה שלאחר מכן נכלא ז'ופרואה שוב על ידי פולק, הפעם סופית.  שטח ניכר אבד לשליטת אנז'ו עקב הקשיים שנבעו משלטונו העני של ז'ופרואה וממלחמת האזרחים שלאחר מכן. סיינטון אבדה, ופולק נאלץ לתת את גטינה לפיליפ הראשון, מלך צרפת כדי לפייס את המלך.  חלק ניכר משלטונו של פולק הוקדש להחזרת השליטה על הברונות של אנז'ו, ולמאבק מורכב עם נורמנדי על השפעה במיין ובריטני.
לפני 1106, פולק העניק מתנה גדולה למנזר פונטברוד.
ביוגרפיה > מחבר ההיסטוריה של אנז'ו

בשנת 1096 כתב פולק היסטוריה חלקית של אנז'ו ושליטיה בשם Fragmentum historiae Andegavensis או "ההיסטוריה של אנז'ו". המחבר והאותנטיות של יצירה זו שנויים במחלוקת.  רק החלק הראשון של ההיסטוריה, המתאר את מוצאו של פולק, קיים. החלק השני, המתאר כביכול את שלטונו של פולק עצמו, לא שוחזר. אם הוא כן כתב אותה, זו אחת מיצירות ימי הביניים הראשונות בהיסטוריה שנכתבה על ידי הדיוט.
ביוגרפיה > מוות וירושה

פולק מת ב-14 באפריל 1109 והותיר את שיקום הרוזנות,  כפי שהייתה בפיקודו של ז'ופרואה מרטל, ליורשיו.
משפחתו

ייתכן שפולק התחתן עד חמש פעמים; יש ספק לגבי המספר המדויק או כמה הוא דחה.
אשתו הראשונה הייתה הילדגרד מבוז'נסי.  ביחד נולדה להם בת:
ארמנגרדה, שנישאה לאלן הרביעי, דוכס בריטני.
לאחר מותה, לפני או עד 1070, הוא התחתן עם ארמנגרדה דה בורבון.  ביחד נולד להם בן לפני שפולק גירש אותה ב-1075, אולי בגלל קרבה:
ז'ופרואה הרביעי מרטל, שלט יחד איתו במשך זמן מה, אך מת ב-1106.
בסביבות 1076 התחתן עם אורנגרדה דה שאטיון.  הוא גירש אותה בשנת 1080, אולי מטעמי קרבה.
לאחר מכן התחתן עם בת אלמונית של וולטר הראשון מבריאן בשנת 1080.  גם נישואים אלו הסתיימו בגירושים, ב-1087.
לבסוף, בשנת 1089, הוא התחתן בשנת 1092 עם ברטראד דה מונפורט, שעזבה אותו לטובת המלך פיליפ הראשון, מלך צרפת, שהתאהב בה ועזב עבורה את אשתו. בנם של פולק ושל ברטראד היה:
פולק החמישי "הצעיר", רוזן אנז'ו ומלך ירושלים.
הערות שוליים

| --- | --- |
בקרת זהויות :  BnF: cb16622192p (data)  GND: 102441782  ISNI: 0000 0003 8207 9105  SUDOC: 080568335  VIAF: 264082739   WorldCat (עם VIAF): 264082739
משרד העבודה והתעסוקה (צרפת)

| --- | --- |

המטה הראשי של המשרד בפריז
המטה הראשי של המשרד בפריז
 מידע כללי
 מדינה:  צרפת 
 תחום שיפוט:  צרפת 
 סוכנות אם:  ממשלת צרפת 
 תאריך הקמה:  25 באוקטובר 1906 
 מנהל:  אוליבייה דוסופ 
 מטה מרכזי:  מלון שאטלט 
 עובדים:  8,058 full-time equivalent (נכון ל־2022) 
 travail-emploi.gouv.fr
 
משרד העבודה והתעסוקה (בצרפתית: Ministre du Travail, de l'Emploi et de l'Insertion), המכונה גם משרד העבודה, הוא משרד בממשלת צרפת. המשרד אחראי על התעסוקה, על חוקי העבודה ועל שילובם של עובדים זרים במדינה.
השר הנוכחי הוא אוליבייה דוסופ, שמונה ב-2022.
המשרד נוצר כמשרד העבודה בשנת 1906. בתחילה עסק המשרד בביטוח הלאומי, ואז החל לפקד גם על עולם העבודה.
לאחר מלחמת העולם השנייה, שונה שם התפקיד ל"משרד לעניינים חברתיים". המשרד שונה למתכונתו הנוכחית בשנת 1981 בזמן נשיאותו של פרנסואה מיטראן. זאת כתוצאה מהמצב הכלכלי של צרפת באותן השנים ועל מנת לפקח על נושאי הדרה חברתית, אבטלה, גזענות, סקסיזם וצדק חברתי.
מקום מושבו של המשרד הוא מלון שאטלט, ארמון נאו-קלאסי מהמאה ה-18 הממוקם ברובע השביעי של פריז.
הערות שוליים

↑  Travail, re du; Insertion; Travail, re du; Insertion (2020-07-31). "L'Hôtel du Châtelet au cours de l'Histoire – Ministère du Travail, de l'Emploi et de l'Insertion". Ministère du Travail, de l'Emploi et de l'Insertion (בצרפתית).
| --- | --- |
בקרת זהויות :  ISNI: 0000 0001 2341 9806
קרב קולם

הקרב על קולם נערך ליד העיירה קולם (בגרמנית: Kulm, בצ'כית: Chlumec) והכפר Přestanov בצפון בוהמיה. הקרב התרחש ב-29–30 באוגוסט 1813, במהלך מלחמת הקואליציה השישית. קורפוס צרפתי בפיקודו של גנרל דומיניק ונדאם תקף את הקורפוס הרוסי של אלכסנדר איבנוביץ' אוסטרמן-טולסטוי ב-29 באוגוסט. למחרת, הקורפוס הפרוסי של פרידריך פון קלייסט פגע בוונדאם מאחור בזמן שתגבורת רוסית ואוסטרית תקפה את החזית והאגף השמאלי הצרפתיים. ונדאם הובס עם אובדן של 13,000 איש ו-82 תותחים.
רקע

בעקבות הניצחון הצרפתי בדרזדן, ונדאם רדף אחרי בעלות הברית הנסוגות. נפוליאון שלח את המרשלים לורנט דה גביו סן-סיר ואוגוסט דה מרמון לתמוך בקורפוס של ונדאם. ונדאם התקדם בראש, בעוד שהקורפוסים של סן-סיר ומרמון התקדמו בעקבותיו. ונדאם השיג את כוחותיו של אלכסנדר איבנוביץ' אוסטרמן-טולסטוי ליד העיירה קולם, שמונה קילומטרים צפונית-מערבית לאוסיג (אוסטי נד לבם, כיום בצ'כיה).
הקרב

ב-29 באוגוסט תקף ונדאם, עם 34,000 חיילים ו-84 תותחים לרשותו, יחידות רוסיות שיצרו משמר עורף לצבא הקואליציה הנסוג, בכוח של 14,700 איש, בפיקודו של הגנרל הרוסי אוסטרמן-טולסטוי. המצב היה מסוכן מאוד עבור בעלות הברית; אם ונדאם ינצח בקרב, הצרפתים יעברו את המעברים בהרים, וצבא הקואליציה הנסוג עלול להילכד על ידי נפוליאון. עם זאת, אוסטרמן-טולסטוי גייס את כל חייליו להגנה נוקשה, ועד מהרה נהדפו חייליו של ונדאם. מצבו של ונדאם השתנה למחרת. קורפוס פרוסי בפיקודו של פרידריך פון קלייסט תקף את המשמר האחורי של ונדאם. קלייסט קיבל אז עזרה מהתקפה משולבת של רוסיה ואוסטריה בחזיתו, בפיקודם של הגנרלים אוסטרמן-טולסטוי ופון קולורדו-מנספלד. בניסיון להדוף התקפות בו-זמנית על החלק הקדמי והאחורי שלו, ונדאם הורה לכוחותיו ליצור ריבועים. הכוחות הצרפתיים חסרי הניסיון לא הצליחו להדוף את בעלות הברית, ועד מהרה נסוגו משדה הקרב, עם אבדות כבדות, כולל ונדאם עצמו כשבוי מלחמה.
נפגעים

הצרפתים איבדו 25,000 איש מהכוח הרודף שכלל 34,000, כולל ונדאם, וכמעט כל הארטילריה שלו, 82 מתוך 84 תותחיו, נתפסו. בעלות הברית איבדו כ-11,000 חיילים הרוגים או פצועים.
בקורפוס של ונדאם היו שני רגימנטים פולניים של אולאנים, חלק מדיוויזיות פרשים בפיקודו של הגנרל ז'אן קורבינאו. גדודים אלו שימשו את ונדאם כדי להתגונן מפני התקפות של פרשי האויב. גדוד אחד, בפיקודו של קולונל מקסימיליאן פרדרו (אחיו של המחזאי אלכסנדר פרדרו), הותקף לאחר שנסוג למעבר ההרים ונכנע. הגדוד השני של האולאנים, בפיקודו של הרוזן תומאש לוביאנסקי, נסוג בהצלחה.
לאחר מכן

בעוד שתבוסתו של המרשל מקדונלד בקצבך חפפה לניצחונו של נפוליאון בדרזדן, הצלחת הקואליציה בקולם שללה בסופו של דבר את ניצחונו, בהתחשב בכך שחייליו מעולם לא מחצו לחלוטין את האויב. לפיכך, על ידי ניצחון בקרב זה, הצליחו אוסטרמן-טולסטוי וחייליו לקנות זמן נחוץ עבור צבאות הקואליציה להתארגן מחדש לאחר קרב דרזדן עבור קרב ורטנבורג ולאחר מכן להתארגן לקרב לייפציג.
לאחר מכן > עלבונות

על פי אנקדוטה צרפתית, לאחר הקרב הובא ונדאם אל אלכסנדר הראשון, קיסר רוסיה והואשם בהיותו שודד ובוזז. הוא השיב, "אני לא גזלן ולא שודד, אבל בכל מקרה, בני דורי וההיסטוריה שלי לא יענישו אותי על שרצחתי את אבי". הצהרה זו רמזה ככל הנראה על האמונה הרווחת שאלכסנדר הראשון היה מעורב ברצח אביו, הקיסר פאבל הראשון.
שדה הקרב כיום

שדה הקרב בנוי ברובו. יש אנדרטה גדולה ובראשה אריה ליד מלון נפוליאון.
הערות שוליים

| --- | --- |
בקרת זהויות :  NKC: ph175770 
הסתערות הקירסירים בקולם